Kør løn på en fratrådt medarbejder
For at køre løn på en fratrådt medarbejder, kan du i selve lønkørslen tilvælge den fratrådte medarbejder. Du skal altså ikke genaktivere medarbejderen for at køre lønnen.Se video nederst på sidenFor at køre løn på en fratrådt medarbejder sætter du  en lønkørsel i gang, som du plejer. I lønkørslens trin 3, kan du så benytte filteret Fratrædelsestype og dernæst vælge mellem Fratrådt med registreringer (1), så vil dine fratrådte medarbejdere dukke op i boksen Medarbejdere. Herefter klikker du på det lille + th. for medarbejderens navn (2).  Nu kommer den fratrådte medarbejder over i boksen Valgte medarbejdere, og du kan fortsætte din lønkørsel, ved at klikke på en af de to Fortsæt knapper. Fordi medarbejderen er fratrådt, står medarbejderen med 0 (nul) på alle parametre undtagen skatten, og du skal nu indtaste det beløb som skal udbetales/antal timer og timesats. Husk at klikke Gem. Når du har indtastet og gemt lønnen, har du mulighed for lige at dobbelttjekke, at alt står korrekt, ved at gennemgå i boksen Lønseddel th., hvor du også kan bruge funktionen + Se lønseddel. Vær opmærksom på, at Zenegy bruger den fratrådte medarbejders bikort, da medarbejderen kan bruge hovedkortet i en anden virksomhed nu. Der er derfor ikke noget skattefradrag på udbetalingen.Fortsæt nu din lønkørsel som vanligt, du kan sagtens køre lønnen på den fratrådte medarbejder sammen med lønnen på nogle af dine aktive medarbejdere. Bemærk, at Zenegy altid bruger NemKonto på fratrådte medarbejdere, også selvom der tidligere har været registreret en anden konto på medarbejderen. Vær derfor opmærksom på, at når du kører denne løn er deadline for lønkørslen kl. 8.00.Er du i tvivl om nogle af trinnene i den generelle lønkørsel, anbefaler vi, at du kigger i vores materiale Lønkørslen trin for trin.Videoen om at køre løn på en fratrådt medarbejder varer 4 min. 50 sek. God fornøjelse